ማዕበላዊ ስሕበት ክልተ ከዋኽብቲ ምኽንያት ምፍጣር ወርቂ ሙሉእ ግርደተ-ወርሒ (ቶታል ሉናር ኢክሊፕስ) እንታይ ማለት'ዩ ግርደተ-ወርሒ ዝኽሰት፡ ጸሓይ፡ ምድርን ወርሕን ኣብ ሓደ መስመር ኣብ ዝመዓራረያሉ ወይ ዝጠማመታሉ እዋን'ዩ። እዚ ማለት ምድሪ ኣብ መንጎ ጸሓይን ወርሕን ብምእታው ናይ ጸሓይ ብርሃን ክትክውሎ እንከላ'ዩ። ሽዑ ወርሒ ናብቲ ናይ ምድሪ ጽላሎት ክትኣቱ እንከላ፡ እቲ ግርደት ይኽሰት። ኣብቲ ዝተፈላለየ ገጻት ናይቲ እትሓልፎ መስርሕ ድማ ንሰለስተ ሰዓታትን 55 ደቓይቕን እቲ ኣስትሮኖሚካዊ ክስተት ይምዕብል። ምንጪ ስእሊ, Getty Images መግለጺ ስእሊ, እቲ ግርደት በቲ "ወርሒ ደም" ተባሂሉ ዝፍለጥ ክስተት ዝተሰነየ'ዩ ስለምንታይ "ወርሒ ደም" እቲ ግርደት ዝራኣየሉ ለይቲ በቲ "ወርሒ ደም" ተባሂሉ ዝፍለጥ ክስተት ዝተሰነየ'ዩ። "ወርሒ ደም" ዝተባህለ ድማ ካብቲ ኣብታ ወርሒ ዝረአ ቀይሕ ሕብሪ ዝነቐለ'ዩ። እዚ ሕብሪ'ዚ፡ እቲ ናይ ጸሓይ ጮራ ኣብ ጠፈር ምስሓለፈ፡ ኣራንሾኒን ቀይሕን ሕብርታት ኣብታ ወርሒ ክንጸባርቕ እንከሎ ዝፍጠር ክስተት'ዩ። ኣብዚ ናይ 27 ሓምለ ግርደት ድማ፡ ወርሒ ኣብቲ ካብ መሬት ዝረሓቐ 'ኣፓጂ' ተባሂሉ ዝፍለጥ ነጥቢ ክትህሉ እያ። መዓስን ኣበይን ክንርእዮ ንኽእል?
